रोहतक। देश प्रदेश की भाजपा सरकार पूरी तरह से जनविरोधी है। केंद्र सरकार ने रसोई गैस के दामों में वृद्धि कर आम जनता का जीना मुश्किल कर दिया है। कांग्रेस इसका विरोध करती है साथ ही मांग करती है कि बढ़ी हुई दरों को तुरंत वापस लिया जाए ताकि आम जनता को राहत मिल सके। यह बात शुक्रवार को अंबेडकर चौक पर महिला कार्यकर्ताओं ने विरोध प्रदर्शन प्रधानमंत्री का पुतला जलाने के बाद कही। प्रदेश महिला कांग्रेस की उपाध्यक्ष ऊषा चौधरी ने कहा कि रसोई गैस के दाम बढ़ाना सीधे जनता के हितों पर कुठाराघात है।
उन्होंने कहा कि प्रधानमंत्री गृहस्थी का खर्च नहीं जानते तो उन्हें देश के लोगों की क्या चिंता होगी। उन्होंने कहा कि प्रदेश महिला कांग्रेस इन मुद्दों पर बड़ा आंदोलन चलाएगी तथा प्रदेश की हर महिला को साथ लेकर भाजपा सरकार की जनविरोधी नीतियों का विरोध करेगी। इस अवसर पर तेजकौर सैनी, भगवानी सहरावत, गीता भारती, धनपति हुड्डा, मृदुला शर्मा, ममता स्वामी, कमलेश दहिया, ओम मलिक, सरोज, रितु राज सैनी आदि महिला कार्यकर्ता मौजूद रहीं।
वहीं, महिला कांग्रेस कमेटी शहरी की अध्यक्ष रेणु डाबला ने गैस सिलेंडर में 86.5 रुपये की वृद्धि की भर्त्सना करते हुए इसे जनविरोधी करार दिया है। इस मुद्दे को लेकर जिला महिला कांग्रेस कमेटी की एक बैठक 4 मार्च को 12 बजे कांग्रेस भवन में होगी। मेयर रेणु डाबला ने कहा कि गैस के दामों इजाफा करने से यह साबित हो गया कि भाजपा की कथनी और करनी में अंतर हैं। कांग्रेस प्रवक्ता ललित मोहन सैनी प्रदेश महासचिव महिला कांग्रेस ओमी हुड्डा, सूरजकौर अहलावत, सुनीता, रितुराज सैनी ने कहा कि खाद्य वस्तुओं रसोई गैस का दाम बढ़ाकर भाजपा ने लोगों की कमर तोड़ दी है। सूरज रसवंत, ललित मोहन सैनी, अजीत जैन, रोशन उप्पल रणसिंह राणा ने कहा कि अगर बढ़ी हुई कीमतें वापस नहीं हुईं तो कार्यकर्ता सड़क पर भाजपा सरकार के खिलाफ आंदोलन करेंगे।
लाखनमाजरा में महिलाओं ने निकाली पीएम की शवयात्रा
लाखनमाजरा.रसोईगैस के बढ़े दामों के विरोध में प्रधानमंत्री नरेन्द्र मोदी का पुतला फूंका और नारेबाजी की। महिला कांग्रेस की जिला अध्यक्ष (ग्रामीण) निर्मला राठी की अगुवाई में सैकड़ों महिलाओं ने लाखनमाजरा में प्रधानमंत्री के पुतले की शवयात्रा निकाल उसे लाखनमाजरा चौक पर नारेबाजी करते हुए फूंका। निर्मला राठी ने बताया कि नोट बंदी के बाद रसोई गैस के बढ़ते दामों से प्रधानमंत्री ने महिलाओं के विरोधी होने का सुबूत दे दिया है। इस अवसर पर महिला कांग्रेस कार्यकारिणी सदस्य लाडो देवी, शीला, राज, बबली, उर्मिला, सुनीता, सहित सैकड़ों महिलाएं शामिल हुई।
hin_Deva awa_Deva hin_Deva hin_Deva hin_Deva